CELEX: 52007PC0339
Language: ro
Date: 2007-06-14
Title: Propunere de decizie a Consiliului privind poziţia Comunităţii în cadrul Consiliului ministerial al Comunităţii Energiei referitoare la bugetul pe 2007 al Comunităţii Energiei

Anunţ juridic important

|

52007PC0339

	[pic] | COMISIA COMUNITĂŢILOR EUROPENE |Bruxelles, 14.6.2007COM(2007) 339 finalPropunere deDECIZIE A CONSILIULUIprivind poziţia Comunităţii în cadrul Consiliului ministerial al Comunităţii Energiei referitoare la bugetul pe 2007 al Comunităţii Energiei(prezentată de Comisie)EXPUNERE DE MOTIVELa 29 iunie 2007 se va desfăşura a doua reuniune a Consiliului ministerial al Comunităţii Energiei.Consiliul ministerial va trebui să adopte bugetul necesar pentru buna funcţionare a Comunităţii Energiei. În temeiul articolului 88 din Tratatul de instituire a Comunităţii Energiei, actele privind chestiunile bugetare sunt elaborate şi prezentate în Comunitatea Energiei de către Comisia Europeană. Bugetul Comunităţii Energiei va fi finanţat prin cotizaţii ale părţilor la Tratatul de instituire a Comunităţii Energiei, una dintre aceste părţi fiind Comunitatea Europeană.În noiembrie 2006, în cadrul Consiliului ministerial al Comunităţii Energiei, Comisia a propus un buget total pe 2007 în valoare de 2,45 MEUR, din care 2,4 MEUR ar fi asigurate de Comisie. Cu toate acestea, în urma unei analize detaliate privind necesităţile Comunităţii Energiei, bugetul propus a fost redus la suma de 2,032 MEUR.Se aplică următorul mecanism pentru finanţarea bugetului:Comisia şi Ministerul Federal al Economiei şi Muncii din Republica Austria sunt părţi la un contract de subvenţionare prin care se finanţează în prezent activităţile Secretariatului interimar al Comunităţii Energiei, acesta având statutul de societate în conformitate cu dreptul austriac, în vederea finalizării stabilirii definitive a Secretariatului. Comunitatea Energiei nu este un membru al acestei asociaţii. Contractul de subvenţionare finanţat din fondurile CARDS expiră la 30 iunie 2007. Guvernul Republicii Austria şi Comunitatea Energiei au semnat la 29 mai 2007 un acord privind sediul, care se referă la situaţia juridică a Secretariatului; în urma acestui acord, Secretariatul va dobândi la 1 iulie 2007 statutul juridic de organizaţie internaţională. Prin urmare, anul 2007 este o perioadă de tranziţie pentru Comunitatea Energiei în ceea ce priveşte funcţionarea deplină a Secretariatului său. Comunitatea Energiei va putea primi direct plata cotizaţiilor membrilor săi numai după ce Secretariatul său va fi obţinut statutul juridic de organizaţie internaţională în conformitate cu dreptul austriac, astfel cum a fost menţionat anterior, şi anume la 1 iulie 2007.Pe baza mecanismului explicat anterior, bugetul propus în continuare are două componente:Componenta 1: de la 1.1.2007 până la 30.6.2007: costuri finanţate de Comisia Europeană şi de ministerul austriac prin contractul de subvenţionare existent. Această componentă a bugetului va fi finanţată în proporţie de 100% de cele două părţi la contractul de subvenţionare.Componenta 2: de la 1.7.2007 până la 31.12.2007, costuri finanţate în conformitate cu articolul 73 din tratat; se aplică cotizaţiile respective datorate de părţile la Tratatul de instituire a Comunităţii Energiei, aceasta însemnând un procent de 98,1 care revine Comunităţii Europene.Deoarece bugetul trebuie să fie adoptat în cadrul reuniunii ministeriale din 29 iunie 2007, se propune adoptarea de către Consiliu a propunerii anexate, prin care se acceptă bugetul şi se permite Comunităţii să adopte o poziţie privind acest buget.Propunere deDECIZIE A CONSILIULUIprivind poziţia Comunităţii în cadrul Consiliului ministerial al Comunităţii Energiei referitoare la bugetul pe 2007 al Comunităţii EnergieiCONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 300 alineatul (2) al doilea paragraf,având în vedere propunerea Comisiei,întrucât:(1) Comunitatea Europeană este parte la Tratatul de instituire a Comunităţii Energiei, iar în conformitate cu articolele 74 şi 88 din Tratatul de instituire a Comunităţii Energiei, Consiliul ministerial al Comunităţii Energiei adoptă bugetul Comunităţii Energiei prin act procedural, la propunerea Comisiei.(2) Comisia Europeană şi Ministerul Federal al Economiei şi Muncii din Republica Austria sunt părţi la un contract de subvenţionare prin care se finanţează în prezent activităţile Secretariatului Comunităţii Energiei, acesta având statutul de societate în conformitate cu dreptul austriac, în vederea finalizării stabilirii definitive a Secretariatului. Comunitatea Energiei nu este un membru al acestei asociaţii. Contractul de subvenţionare finanţat din fondurile CARDS expiră la 30 iunie 2007. Guvernul Republicii Austria şi Comunitatea Energiei au semnat la 29 mai 2007 un acord privind sediul, care se referă la situaţia juridică a Secretariatului; în urma acestui acord, Secretariatul va dobândi la 1 iulie 2007 statutul juridic de organizaţie internaţională. Prin urmare, anul 2007 este o perioadă de tranziţie pentru Comunitatea Energiei în ceea ce priveşte funcţionarea deplină a Secretariatului său. Comunitatea Energiei va putea primi direct plata cotizaţiilor membrilor săi numai după ce Secretariatul său va fi obţinut statutul juridic de organizaţie internaţională, astfel cum a fost menţionat anterior, şi anume la 1 iulie 2007.(3) Pe baza mecanismului explicat anterior, bugetul propus în continuare pentru anul 2007 are două componente:-  Componenta 1: de la 1.1.2007 până la 30.6.2007: costuri finanţate de Comisia Europeană şi de Ministerul Federal al Economiei şi Muncii din Republica Austria prin contractul de subvenţionare existent. Această componentă a bugetului va fi finanţată în proporţie de 100% de cele două părţi la contractul de subvenţionare;-  Componenta 2: de la 1.7.2007 până la 31.12.2007, costuri finanţate în conformitate cu articolul 73 din tratat; se aplică cotizaţiile respective datorate de părţile la Tratatul de instituire a Comunităţii Energiei, aceasta însemnând un procent de 98,1 care revine Comunităţii Europene.DECIDE:Articolul 1Poziţia care urmează a fi adoptată de Comunitatea Europeană în cadrul Consiliului ministerial al Comunităţii Energiei cu privire la adoptarea bugetului pe 2007 al Comunităţii Energiei este poziţia definită în proiectul anexat de act procedural (anexa I) privind adoptarea bugetului pe 2007 al Comunităţii Energiei, prezentat în anexa II, anexa III şi anexa IV.Adoptată la Bruxelles,Pentru ConsiliuPreşedinteleANEXA IProiect deACT PROCEDURAL AL CONSILIULUI MINISTERIAL AL COMUNITĂŢI ENERGIEI2006/07/MC-EnC: Decizia Consiliului ministerial din …… 2007 privind adoptarea bugetului pe 2007 al Comunităţii EnergieiConsiliul ministerial al Comunităţii Energiei,având în vedere Tratatul de instituire a Comunităţii Energiei, în special articolul 74,având în vedere articolul 88 din Tratatul de instituire a Comunităţii Energiei,întrucât:1.  Anul 2007 reprezintă o perioadă de tranziţie în ceea ce priveşte finanţarea Comunităţii Energiei, deoarece statutul juridic şi funcţionarea Secretariatului acestei Comunităţi în temeiul dreptului aplicabil în Republica Austria vor fi formalizate numai prin intrarea în vigoare la 29 mai 2007 a Acordului privind sediul încheiat cu Republica Austria, acord care va intra în vigoare la 1 iulie 2007.2.  În prezent, Comisia şi Ministerul Federal al Economiei şi Muncii din Republica Austria finanţează Secretariatul interimar şi activităţile Comunităţii Energiei în proporţie de 100%, prin intermediul unui contract de subvenţionare CARDS. Contractul respectiv de subvenţionare expiră la 30 iunie 2007.3.  În ceea ce priveşte a doua jumătate a anului 2007, cotizaţiile la buget trebuie să respecte dispoziţiile articolului 73 din Tratatul de instituire a Comunităţii Energiei.4.  În conformitate cu articolul 88 din Tratatul de instituire a Comunităţii Energiei, Comisia Europeană înaintează propunerea detaliată de buget prezentată în anexa I la prezenta decizie. Pe baza mecanismului explicat anterior, propunerea de buget pe 2007 are două componente:5.  Componenta 1: de la 1.1.2007 până la 30.6.2007: costuri finanţate de Comisia Europeană şi de Ministerul Federal al Economiei şi Muncii din Republica Austria prin contractul de subvenţionare existent. Această componentă a bugetului va fi finanţată în proporţie de 100% de cele două părţi la contractul de subvenţionare;6.  Componenta 2: de la 1.7.2007 până la 31.12.2007, costuri finanţate în conformitate cu articolul 73 din tratat; se aplică cotizaţiile respective datorate de părţile la Tratatul de instituire a Comunităţii Energiei.DECIDE:Articolul 1Se adoptă bugetul Comunităţii Energiei pentru anul calendaristic 2007, prezentat în anexa 1.Articolul 2În perioada acoperită de componenta 1 a bugetului menţionat la articolul 1, Secretariatul interimar al Comunităţii Energiei continuă să aplice normele şi procedurile interimare de utilizare a fondurilor puse la dispoziţie de Comisia Europeană şi de Ministerul Federal al Economiei şi Muncii din Republica Austria, până la data intrării în vigoare a Procedurilor de stabilire şi punere în aplicare a bugetului Comunităţii Energiei, de audit şi de inspecţie.În perioada acoperită de componenta 2 a bugetului menţionat la articolul 1, Secretariatul Comunităţii Energie aplică Procedurile de stabilire şi punere în aplicare a bugetului Comunităţii Energiei, de audit şi de inspecţie.Articolul 3Directorul Secretariatului Comunităţii Energiei este responsabil de punerea în aplicare a prezentului act procedural.Articolul 4Prezenta decizie se adresează tuturor părţilor şi instituţiilor înfiinţate în temeiul Tratatului de instituire a Comunităţii Energiei.Articolul 5În termen de 7 zile de la adoptare, Directorul Secretariatului Comunităţii Energiei pune la dispoziţia tuturor părţilor şi instituţiilor înfiinţate în temeiul Tratatului de instituire a Comunităţii Energiei prezenta decizie şi anexa la aceasta.Adoptat la…….., la data de………………………..Pentru Consiliul ministerialANEXA IINotă recapitulativăComunitatea EnergieiBuget 2007ContextBugetul propus are două componente:-  Componenta 1: de la 1.1.2007 până la 30.6.2007: costuri finanţate de Comisia Europeană şi de Ministerul Federal al Economiei şi Muncii din Republica Austria prin contractul de subvenţionare existent. Această componentă a bugetului va fi finanţată în proporţie de 100% de cele două părţi la contractul de subvenţionare;-  Componenta 2: de la 1.7.2007 până la 31.12.2007, costuri finanţate în conformitate cu articolul 73 din tratat; se aplică cotizaţiile respective datorate de părţile la Tratatul de instituire a Comunităţii Energiei.Componenta 1:Formatul prezentat al bugetului Comunităţii Energiei pentru perioada cuprinsă între 1.1.2007 şi 30.6.2007 respectă formatul din anexa III la contractul de subvenţionare (ref.: 100-231).Componenta 2:Formatul prezentat al bugetului Comunităţii Energiei pentru perioada cuprinsă între 1.7.2007 şi 31.12.2007 este în conformitate cu articolul 74 din Tratatul de instituire a Comunităţii Energiei. În general, nivelul alocării de resurse umane luate în considerare în proiectul prezentat de propunere de buget pe 2007 a fost stabilit prin consultare cu Comisia Europeană şi se bazează pe etaloane externe (alte organizaţii internaţionale cu sediul în Austria, precum IEA, OPEC, ONU, ICPMD) şi interne (nivelul unei unităţi din cadrul unei direcţii a CE, a se vedea Statutul funcţionarilor Comunităţilor Europene, articolul 66 ).Bugetul pe 2007 al Comunităţii Energiei: detalii privind subtotalurileAcest buget pe 2007 în valoare de 2 032 000 EUR diferă de propunerea iniţială de buget a Comisiei, în valoare de 2 450 000 EUR, adoptată la 17 noiembrie 2006 de Consiliul ministerial al Comunităţii Energiei.Defalcarea bugetului total pe 2007 în valoare de 2 032 000 EUR, în conformitate cu formatul înaintat, se prezintă după cum urmează:-  Subtotal Resurse umane: 858 372 EUR-  Subtotal Deplasări: 48 958 EUR-  Subtotal Echipamente şi furnituri: 41 605 EUR-  Subtotal Cheltuieli de birou: 187 030 EUR-  Subtotal Alte costuri, servicii: 896 765 EURBugetul pe 2007 al Comunităţii Energiei: detalii privind defalcarea cheltuielilor instituţiilorPe baza cerinţelor prevăzute la articolul 74 din Tratatul de instituire a Comunităţii Energiei, bugetul pe 2007 prezentat se referă la detaliile privind cheltuielile fiecărei instituţii înfiinţate în temeiul tratatului. În general, bugetul total pe 2007 al Comunităţii Energiei prezentat în conformitate cu defalcarea pe instituţii arată următoarea distribuire:-  Consiliul ministerial: 49 000 EUR-  Grupul permanent la nivel înalt: 40 619 EUR-  Comitetul de reglementare al Comunităţii Energiei (CRCE): 248 712 EUR-  Forumul de la Atena: 23 533 EUR-  Forumul privind gazul: 29 650 EUR-  Secretariatul Comunităţii Energiei: 1 641 215 EURConcluziiCheltuielile totale prevăzute pentru exerciţiul bugetar 2007 au o valoare de 2 032 000 EUR.Din această sumă, 788 630 EUR vor fi asiguraţi în proporţie de 100% din fondurile disponibile în cadrul contractului de subvenţionare 100 321 încheiat între Comisia Europeană şi ministerul austriac, iar 1 244 100 EUR vor fi asiguraţi din cotizaţiile membrilor Comunităţii Energiei.ANEXA III: Propunere de organigramă a Secretariatului Comunităţii EnergieiFig. 1: Propunere de organigramă a Secretariatului Comunităţii Energiei[pic]  ANEXA IV: Defalcarea bugetului pe 2007 al Comunităţii Energiei[pic]  [pic]  [pic]  [pic]  [pic]  [pic]  [pic]  [pic]